Zece idei de cadouri pentru 8 Martie, Ziua Internațională a Femeii
Există mai multe motive pentru care oferim cadouri de Ziua Internațională a Femeii (8 martie):
Ziua Internațională a Femeii este o ocazie de a aprecia și de a recunoaște contribuțiile femeilor din viața noastră.
Oferind cadouri, exprimăm recunoștința noastră pentru tot ceea ce fac femeile pentru noi și pentru societate în general.
Cadourile oferite de 8 martie sunt o modalitate de a celebra femeile din viața noastră – de la mame și surori la prietene și colege.
Citește și: Mesaje și urări de 8 Martie. Cele mai frumoase felicitări pentru mamă. Cuvinte meșteșugite pentru soacră de Ziua Femeii
Este un moment special în care putem arăta că le apreciem și că ne pasă de ele.
Ziua Internațională a Femeii are origini în lupta pentru drepturile femeilor și pentru egalitatea de gen.
Oferind cadouri, putem să ne alăturăm acestui spirit de solidaritate și să susținem drepturile și aspirațiile femeilor din întreaga lume.
Oferirea unui cadou poate întări legăturile dintre noi și femeile importante din viața noastră.
Este o modalitate de a arăta că ne pasă și că ținem la relațiile noastre.
Zece idei de cadouri pentru 8 Martie, Ziua Internațională a Femeii
Buchet de flori proaspete sau aranjament floral elegant.
- Florile sunt o alegere sigură. Aranjamentele florale, făcute cu migală de cei mai talentaţi florari, îi vor bucura cu siguranţă sufletul femeii speciale din viaţa voastră. Plantele vii sunt, de asemenea, o alegere potrivită, mai ales că vor constitui o amintire frumoasă pe un timp îndelungat.
Bijuterii elegante, precum un colier, o brățară sau un inel sau haine frumoase.
- Bijuteriile, daruri tipic feminine, îi vor înveseli garderoba în prag de primăvară.
O sesiune de spa sau un voucher pentru o zi de relaxare la un centru spa.
- Pentru că orice femeie, fie ea iubită, mamă, prietenă sau soră, are nevoie de o pauză, cei cu dare de mână care doresc să răsfeţe prezenţa feminină meritoasă din viaţa lor îi pot face cadou o şedinţă de cosmetică sau tratamente de îngrijire.
Set de produse cosmetice de lux sau un kit de îngrijire personală.
- Parfumurile sunt apreciate de toate femeile, indiferent de statut. Seturile de baie, cu gel de duş, loţiuni sau uleiuri sunt, de asemenea, o idee bună.
Gadgeturi
- Un gadget este un alt cadou apreciat de femei. O husă pentru telefonul mobil, o boxa inteligentă cu comandă vocală sau pentru cei care își permit un aspirator intelinent cu mop care face curățenie singur în locuință cu siguranță va produce entuziasm persoanei iubite.
Accesorii de modă, cum ar fi o eșarfă frumoasă sau o geantă de designer.
- Eşarfele din materiale fine, precum mătasea sau caşmirul, însoţite de broşe cu şnur de mărţişor, sunt cadouri cu care femeia specială din viaţa voastră le poate etala cochetă.
Experiență culinară, cum ar fi o cină într-un restaurant elegant sau un curs de gătit.
- O poţi invita în oraș pe femeia din viața ta – poate fi prietena ta, logodnica, mama, bunica – la cină într-un loc frumos, la o pensiune sau chiar de la un restaurant dintr-un mall.
O cutie de ciocolată fină sau un coș gourmet cu delicii culinare.
Un abonament la o platformă de streaming pentru filme și seriale.
- O alegere bună pentru femeile care se bucură de filme și seriale este de a cumpăra un abonament pentru filmele despre care ştiţi că vor să le vadă.
Un obiect de decor pentru casă, precum o vază elegantă sau o tablă decorative.
A 11-a idee este doar pentru curajoși: Scoate-o în oraș la shoping și dă-i cardul să-și cumpere ce vrea și o vei face cea mai fericită.
Zece idei de cadouri pentru 8 Martie: Cum alegi florile, în funcţie de zodie
Lalelele sunt cele mai populare flori de 8 martie şi sunt asociate cu iubirea şi pasiunea, mai ales dacă sunt roşii. Cele galbene simbolizeaza gânduri pozitive, cele albe – iertare, în timp ce lalelele mov au un caracter nobil.
Zambilele semnifică veselie, tinereţe şi spontaneitate, însă şi culoarea lor contează. Albastru – echilibru. Mov – eleganţă. Roz – veselie. Alb – puritate, sinceritate. Galben – gelozie.
Crinii simbolizează eleganță, speranță, puritate și virtute dacă sunt albi. Cei roz sunt asociați cu sănătatea și prosperitatea. Astfel de flori pot fi oferite mamelor, soacrelor, profesoarelor și șefelor.
Irișii transmit ideea de înțelepciune, încredere, prietenie,valoare și promisiuni. El este bogat în combinații de culori, așa că trebuie să fii atentă și pentru ce nuanță optezi. Mov – înțelepciune și complimente. Albastru – credința și speranță. Galben – pasiune. Alb – puritate
Trandafirii: De-a lungul veacurilor, trandafirul s-a impletit cu mitologia zeilor si zeitelor, ca simbol al frumusetii, al vietii si al mortii, dar mai presus de toate, ca un simbol al iubirii.
Iar trandafirul rosu este cel care azi arata cel mai puternic simbolul iubirii. Bobocul trandafirului roşu semnifica admiratia puritatii si frumusetii celui care-l primeste.
Ghioceii, care vestesc venirea primăverii, incluşi într-un buchet de 8 Martie, semnifică inocenţă, gânduri bune şi speranţă.
Pentru femeile Berbec: narcisele, genţiana şi forsitia, în culori puternice; caprifoiul, muşcatele, crinii
Pentru femeile Taur: freziile, primula și liliacul alb; trandafirii, macul, violetele şi margaretele
Pentru femeile Gemeni: lalele galbene sau panseluțe multicolore; lavanda, lilicacul, orhideea, crizantema
Pentru femeile Rac: zambile, lăcrămioare, toporași sau bujori; trandafirii albi, muşcatele, lotusul, crinii albi
Pentru femeile Leu: iriși, ghioceii galbeni și fire de gălbenele; floarea-soarelui
Pentru femeile Fecioară: garofițe în culori vesele, mâțișori, năsturașii și orhideea; trandafirii albi, crinii albi
Pentru femeile Balanță: magnolia, florile de cireș si hortensia; trandafiri, hortensii, margarete, clopoţei
Pentru femeiile Scorpion: lalele negre sau violete sau cale vișinii; crizantema, gardenii, cactuşi
Pentru femeile Săgetător: liliacul violet și irisul; narcisa, garoafele roz, păpădii, bujori
Pentru femeile Capricorn: zambilele, lalele bătute sau panseluţele
Pentru femeile Vărsător: freziile, toporașii, anemonele și mixandrele; orhideea, gladiolele, pasărea paradisului, trilium
Pentru femeile Pești: ghioceii, brândușele, lăcrămioarele, macii; orhideea, liliacul.
Urmăriți Alba24.ro și pe Google News
Dacă ți-a plăcut articolul: